CELEX: 52006PC0776
Language: el
Date: 2006-12-08
Title: Πρόταση Απόφαση του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου

Σημαντική ανακοίνωση νομικού περιεχομένου

|

52006PC0776

Πρόταση Απόφαση του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου  /* COM/2006/0776 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.12.2006COM(2006) 776 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι συμφωνίες σύνδεσης αποτελούν τη νομική βάση των σχέσεων μεταξύ της Ευρωπαϊκής Ένωσης και των χωρών που συμμετέχουν στη Διαδικασία της Βαρκελώνης.2. Η ολοένα αυξανόμενη τεχνική πολυπλοκότητα των σχέσεων της ΕΕ με τις χώρες της Νοτίου Μεσογείου, που έχει προκύψει από την εφαρμογή των ευρωμεσογειακών συμφωνιών, καθώς και από την εφαρμογή της πολιτικής γειτονίας, καθιστά αναγκαία την προσαρμογή της λειτουργίας των οργάνων εφαρμογής των εν λόγω συμφωνιών σε αυτή την εξέλιξη. Ως εκ τούτου, συνιστώνται υποεπιτροπές στο πλαίσιο των επιτροπών σύνδεσης που δημιουργήθηκαν δυνάμει των ευρωμεσογειακών συμφωνιών, με σκοπό την παρακολούθηση της εφαρμογής των προτεραιοτήτων της εταιρικής σχέσης και την προσέγγιση των νομοθεσιών.3. Η συμφωνία σύνδεσης μεταξύ της ΕΕ και της Τυνησίας τέθηκε σε ισχύ την 1η Μαρτίου 1998. Έχουν ήδη συσταθεί οι ακόλουθες έξι υποεπιτροπές: «Εσωτερική Αγορά», «Βιομηχανία, Εμπόριο και Υπηρεσίες», «Μεταφορές, Περιβάλλον και Ενέργεια», «Έρευνα και Καινοτομία», «Γεωργία και Αλιεία» και «Δικαιοσύνη και Ασφάλεια». Συστάθηκαν επίσης μια επιτροπή τελωνειακής συνεργασίας και μια ομάδα εργασίας που ασχολείται με τον τομέα των κοινωνικών υποθέσεων.4. Τα ανθρώπινα δικαιώματα και οι θεμελιώδεις ελευθερίες αποτελούν αναπόσπαστο και ουσιαστικό μέρος του πλαισίου που διέπει τις σχέσεις μεταξύ της Ευρωπαϊκής Ένωσης και των μεσογειακών εταίρων της, τόσο σε περιφερειακό επίπεδο στο πλαίσιο της Διαδικασίας της Βαρκελώνης/της ευρωμεσογειακής εταιρικής σχέσης όσο και μέσω των διμερών συμφωνιών σύνδεσης με τις μεσογειακές χώρες εταίρους.5. Με αυτή την προοπτική, και σύμφωνα με το σχέδιο δράσης της πολιτικής γειτονίας που εκπόνησαν από κοινού η ΕΕ και η Τυνησία, η Επιτροπή προτείνει, εκτός από τις υποεπιτροπές ή ομάδες που έχουν ήδη προβλεφθεί ή συσταθεί στο πλαίσιο της συμφωνίας σύνδεσης, την επίσημη σύσταση μιας νέας υποεπιτροπής «Ανθρώπινα Δικαιώματα και Δημοκρατία».6. Όσον αφορά την οργάνωσή της, για την άσκηση της προεδρίας της υποεπιτροπής ισχύουν από πλευράς ΕΕ οι ίδιοι κανόνες με εκείνους που προβλέπονται για την προεδρία της επιτροπής σύνδεσης. Σε περίπτωση που συζητηθούν θέματα τα οποία εμπίπτουν στους τίτλους στους τίτλους V και VI της συμφωνίας της Ευρωπαϊκής Ένωσης, την προεδρία της υποεπιτροπής θα ασκεί η Προεδρία του Συμβουλίου που θα εκφράζει επίσης την θέση των κρατών μελών. Στην περίπτωση αυτή, η Επιτροπή θα συμμετέχει πλήρως στις εργασίες που αποσκοπούν στη χάραξη της πορείας που πρέπει να ακολουθηθεί, καθώς και των στόχων που θα επιδιωχθούν κατά τη συνεδρίαση της υποεπιτροπής.7. Ο στόχος, τα θέματα που καλύπτει η υποεπιτροπή και οι λεπτομέρειες εφαρμογής περιέχονται στον εσωτερικό κανονισμό που επισυνάπτεται. Η αποστολή και ο εσωτερικός κανονισμός της υποεπιτροπής συζητήθηκαν άτυπα με τις τυνησιακές αρχές.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά την εφαρμογή του άρθρου 84 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την πρόταση της Επιτροπής[1],Εκτιμώντας τα εξής :(1) Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, συνήφθη την 17η Ιουλίου 1995 και τέθηκε σε ισχύ την 1η Μαρτίου 1998,(2) Το άρθρο 84 της συμφωνίας προβλέπει ότι το Συμβούλιο Σύνδεσης μπορεί να αποφασίσει για τη σύσταση κάθε ομάδας εργασίας ή οργάνου απαραίτητου για την εφαρμογή της συμφωνίας,ΑΠΟΦΑΣΙΖΕΙ:Άρθρο 1Η θέση που πρέπει να λάβει η Κοινότητα στο πλαίσιο του Συμβουλίου Σύνδεσης που συστάθηκε δυνάμει της συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, όσον αφορά την εφαρμογή του άρθρου 84 της εν λόγω συμφωνίας, βασίζεται στο σχέδιο απόφασης του Συμβουλίου Σύνδεσης που προσαρτάται στην παρούσα απόφαση.Άρθρο 2Η υποεπιτροπή απαρτίζεται από εκπροσώπους της Ευρωπαϊκής Κοινότητας και των κρατών μελών της καθώς και της κυβέρνησης της Δημοκρατίας της Τυνησίας, τη δε προεδρία ασκούν εναλλάξ τα δύο μέρη. Εκπρόσωπος της Επιτροπής προεδρεύει της υποεπιτροπής εξ ονόματος της Ευρωπαϊκής Κοινότητας και των κρατών μελών της και λαμβάνει το λόγο για θέματα που εμπίπτουν στις αρμοδιότητες της Κοινότητας. Για θέματα που εμπίπτουν στους τίτλους V και VI της Συνθήκης για την Ευρωπαϊκή Ένωση, η θέση της ΕΕ εκφράζεται από εκπρόσωπο της Προεδρίας του Συμβουλίου. Διασφαλίζεται πλήρως η συνεκτικότητα της θέσης της ΕΕ. Τα κράτη μέλη ενημερώνονται και καλούνται στις συνεδριάσεις της υποεπιτροπής.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣχέδιο της 1.6.2006ΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΤΥΝΗΣΙΑΣγια τη σύσταση της υποεπιτροπής «Ανθρώπινα Δικαιώματα και Δημοκρατία»Το Συμβούλιο Σύνδεσης ΕΕ-Τυνησίας,Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου,Εκτιμώντας τα εξής:(1) Ο σεβασμός των ανθρωπίνων δικαιωμάτων και των θεμελιωδών ελευθεριών αποτελούν αναπόσπαστο και ουσιώδες μέρος του πλαισίου που διέπει τις σχέσεις μεταξύ της Ευρωπαϊκής Ένωσης (ΕΕ) και των μεσογειακών εταίρων της.(2) Δεδομένης της σημασίας που έχουν ως ουσιαστικό μέρος της συμφωνίας σύνδεσης, τα ζητήματα αυτά θα συζητηθούν δεόντως στο πλαίσιο των διαφόρων οργάνων που συστήθηκαν δυνάμει της συμφωνίας.(3) Η πολιτική γειτονίας θέτει φιλόδοξους στόχους οι οποίοι βασίζονται στην προσήλωση των δύο πλευρών σε κοινές αξίες όπως η δημοκρατία, το κράτος δικαίου, η καλή διακυβέρνηση και ο σεβασμός των ανθρωπίνων δικαιωμάτων.(4) Οι σχέσεις της ΕΕ με τις χώρες της Νοτίου Μεσογείου χαρακτηρίζονται από διαρκώς αυξανόμενη πολυπλοκότητα, η οποία οφείλεται στην εφαρμογή των ευρωμεσογειακών συμφωνιών, καθώς και στη συνέχιση της ευρωμεσογειακής εταιρικής σχέσης.(5) Η εφαρμογή των προτεραιοτήτων της εταιρικής σχέσης και η προσέγγιση των νομοθεσιών πρέπει να παρακολουθούνται. Οι τομείς αρμοδιοτήτων της ΕΕ ορίζουν ένα πλαίσιο για την ανάπτυξη των σχέσεων με τις χώρες της Μεσογείου που θα λαμβάνει υπόψη την ανάγκη συνοχής και ισορροπίας της Διαδικασίας της Βαρκελώνης ως συνόλου.(6) Το Συμβούλιο Σύνδεσης έχει ήδη αποφασίσει τη σύσταση υποεπιτροπών της επιτροπής σύνδεσης προκειμένου να εξασφαλιστεί το κατάλληλο θεσμικό πλαίσιο για την εφαρμογή και την ενίσχυση της συνεργασίας.(7) Το άρθρο 84 της συμφωνίας προβλέπει την σύσταση των απαραίτητων ομάδων εργασίας ή οργάνων για την εφαρμογή της συμφωνίας,ΑΠΟΦΑΣΙΖΕΙ:Άρθρο μόνοΣτο πλαίσιο της επιτροπής σύνδεσης ΕΕ-Τυνησίας συστήνεται η υποεπιτροπή «Ανθρώπινα Δικαιώματα και Δημοκρατία» και εγκρίνεται ο εσωτερικός κανονισμός της που επισυνάπτεται στο παράρτημα 1.Τα θέματα που εμπίπτουν στην εντολή της υποεπιτροπής «Ανθρώπινα Δικαιώματα και Δημοκρατία» θα μπορούν επίσης να θίγονται σε ανώτερο επίπεδο στο πλαίσιο του πολιτικού διαλόγου μεταξύ της ΕΕ και της Τυνησίας.Η επιτροπή σύνδεσης λαμβάνει κάθε άλλο μέτρο που απαιτείται προκειμένου να εξασφαλίσει την καλή λειτουργία της εν λόγω υποεπιτροπής και ενημερώνει το Συμβούλιο Σύνδεσης σχετικά.Η παρούσα απόφαση αρχίζει να ισχύει την ημέρα της έκδοσής της.(τόπος), (ημερομηνία),Για το Συμβούλιο ΣύνδεσηςΠΑΡΑΡΤΗΜΑ 1Εσωτερικός κανονισμόςΥποεπιτροπή ΕΕ-Τυνησίας αριθ. 7Ανθρώπινα δικαιώματα και δημοκρατία1. Σύνθεση και προεδρίαΗ υποεπιτροπή απαρτίζεται, αφενός, από εκπροσώπους της Ευρωπαϊκής Κοινότητας και των κρατών μελών της και, αφετέρου, από εκπροσώπους της κυβέρνησης της Δημοκρατίας της Τυνησίας. Την προεδρία της ασκούν εναλλάξ τα δύο μέρη.2. ΡόλοςΗ υποεπιτροπή λειτουργεί υπό την εποπτεία της επιτροπής σύνδεσης, την οποία και ενημερώνει μετά από κάθε συνεδρίασή της. Η υποεπιτροπή δεν έχει δικαίωμα να λαμβάνει αποφάσεις. Έχει, ωστόσο, δικαίωμα να υποβάλλει προτάσεις έναντι της επιτροπής σύνδεσης.3. ΑντικείμενοΗ υποεπιτροπή εξετάζει την εφαρμογή της συμφωνίας σύνδεσης στους τομείς που απαριθμούνται κατωτέρω. Αποτελεί συγχρόνως τον κύριο τεχνικό μηχανισμό για την παρακολούθηση της εφαρμογής των δράσεων στον τομέα των ανθρωπίνων δικαιωμάτων και της δημοκρατίας του σχεδίου δράσης ΕΕ-Τυνησίας της πολιτικής γειτονίας. Πιο συγκεκριμένα, αξιολογεί την πρόοδο όσον αφορά την εναρμόνιση, την εφαρμογή και την επιβολή των νομοθεσιών. Όταν αυτό ενδείκνυται, οι σχετικές πρωτοβουλίες συνεργασίας μεταξύ των δημοσίων διοικήσεων θα εξετάζονται σύμφωνα με το σχέδιο δράσης της πολιτικής γειτονίας. Η υποεπιτροπή αξιολογεί την πρόοδο που συντελέστηκε, εξετάζει τυχόν προβλήματα που προκύπτουν στους τομείς που απαριθμούνται κατωτέρω και προτείνει τα μέτρα που μπορούν να ληφθούν.3. α - Κράτος δικαίου και δημοκρατία, και ιδίως: ενίσχυση της δημοκρατίας και του κράτους δικαίου· ανεξαρτησία και εκσυγχρονισμός της δικαιοσύνης και δυνατότητα πρόσβασης σε αυτή.3. β - Επικύρωση και εφαρμογή των κύριων διεθνών συμβάσεων στον τομέα των ανθρωπίνων δικαιωμάτων και των θεμελιωδών ελευθεριών, και πρόοδος στη διαδικασία επικύρωσης των προαιρετικών πρωτοκόλλων των συμβάσεων στις οποίες η Τυνησία αποτελεί συμβαλλόμενο μέρος.3. γ - Ενίσχυση της διοικητικής ικανότητας των εθνικών θεσμικών οργάνων.Ο παρών κατάλογος δεν είναι εξαντλητικός και η επιτροπή σύνδεσης μπορεί να προσθέσει άλλα θέματα που αφορούν το πλαίσιο εφαρμογής, συμπεριλαμβανομένων των οριζοντίων, όπως οι στατιστικές, ιδίως όσον αφορά την εφαρμογή των δράσεων συνεργασίας ΕΕ-Τυνησίας. Μεμονωμένες περιπτώσεις θα μπορούν επίσης να τίθενται προς συζήτηση εφόσον ζητηθεί από ένα εκ των μερών.Η υποεπιτροπή μπορεί να συγκαλέσει συνεδρίαση για να εξετάσει τα θέματα που αφορούν έναν ή περισσότερους από τους τομείς που απαριθμούνται ανωτέρω.4. ΓραμματείαΈνας υπάλληλος της Ευρωπαϊκής Επιτροπής και ένας υπάλληλος της κυβέρνησης της Δημοκρατίας της Τυνησίας ενεργούν από κοινού ως μόνιμοι γραμματείς της υποεπιτροπής.Όλες οι ανακοινώσεις που αφορούν την υποεπιτροπή διαβιβάζονται στους γραμματείς της υποεπιτροπής.5. ΣυνεδριάσειςΗ υποεπιτροπή συνέρχεται κάθε φορά που το απαιτούν οι περιστάσεις και τουλάχιστον μία φορά ετησίως. Μπορεί να συγκληθεί συνεδρίαση κατόπιν αιτήσεως ενός από τα δύο μέρη, από τον ασκούντα καθήκοντα γραμματέα, ο οποίος διαβιβάζει το αίτημα στο άλλο μέρος. Μόλις λάβει αίτηση για συνεδρίαση της υποεπιτροπής, ο γραμματέας του άλλου μέρους απαντά εντός 15 εργάσιμων ημερών.Κάθε συνεδρίαση της υποεπιτροπής πραγματοποιείται κατά την ημερομηνία και στον τόπο που συμφωνούν και τα δύο μέρη.Οι συνεδριάσεις συγκαλούνται από τον ασκούντα καθήκοντα γραμματέα μετά από σύμφωνη γνώμη του προέδρου. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.Εφόσον συμφωνούν και τα δύο μέρη, η υποεπιτροπή μπορεί να προσκαλέσει εμπειρογνώμονες να συμμετάσχουν στις συνεδριάσεις της, ώστε να παράσχουν ειδικές πληροφορίες.6. Ημερήσια διάταξη των συνεδριάσεωνΌλες οι αιτήσεις για εγγραφή θεμάτων στην ημερήσια διάταξη της υποεπιτροπής υποβάλλονται στους γραμματείς της υποεπιτροπής.Για κάθε συνεδρίαση καταρτίζεται προσωρινή ημερήσια διάταξη από τον Πρόεδρο. Αυτή διαβιβάζεται από τον υπεύθυνο γραμματέα στον ομόλογό του το αργότερο δέκα ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία για τα οποία οι γραμματείς έλαβαν αίτηση εγγραφής τους στην ημερήσια διάταξη το αργότερο δεκαπέντε ημέρες πριν από την έναρξη της συνεδρίασης. Όλα τα δικαιολογητικά έγγραφα απαιτείται να έχουν παραληφθεί και από τα δύο μέρη τουλάχιστον επτά ημέρες πριν από τη συνεδρίαση. Οι εν λόγω προθεσμίες μπορούν να συντομευθούν ώστε να ληφθούν υπόψη επείγοντα θέματα, εφόσον συμφωνούν και τα δύο μέρη.Η ημερήσια διάταξη εγκρίνεται από την υποεπιτροπή στην αρχή κάθε συνεδριάσεως.7. ΠρακτικάΚαταρτίζονται και εγκρίνονται τα πρακτικά μετά από κάθε συνεδρίαση από τους δύο γραμματείς. Αντίγραφο των πρακτικών, συμπεριλαμβανομένων των προτάσεων της υποεπιτροπής, διαβιβάζεται από τους γραμματείς της υποεπιτροπής στους γραμματείς και στον πρόεδρο της επιτροπής σύνδεσης.8. ΔημοσιότηταΟι συνεδριάσεις της υποεπιτροπής δεν είναι δημόσιες, εκτός εάν ληφθεί διαφορετική απόφαση, τα δε πρακτικά των εν λόγω συνεδριάσεων είναι εμπιστευτικά.[1] ΕΕ C […] της […], σ. […].